CELEX: 62016CN0678
Language: et
Date: 2016-12-29 00:00:00
Title: Kohtuasi C-678/16 P: Monster Energy Company 29. detsembril 2016 esitatud apellatsioonkaebus Üldkohtu (üheksas koda) 20. oktoobri 2016. aasta otsuse peale kohtuasjas T-407/15: Monster Energy Company versus Euroopa Liidu Intellektuaalomandi Amet

8.5.2017   
            
            
               ET
            
            
               Euroopa Liidu Teataja
            
            
               C 144/17
            
         Monster Energy Company 29. detsembril 2016 esitatud apellatsioonkaebus Üldkohtu (üheksas koda) 20. oktoobri 2016. aasta otsuse peale kohtuasjas T-407/15: Monster Energy Company versus Euroopa Liidu Intellektuaalomandi Amet
   (Kohtuasi C-678/16 P)
   (2017/C 144/22)
   Kohtumenetluse keel: inglise
   
      Pooled
   
   
      Apellant: Monster Energy Company (esindaja: solicitor P. Brownlow)
   
      Teine menetlusosaline: Euroopa Liidu Intellektuaalomandi Amet (EUIPO)
   
      Apellandi nõuded
   
   
               —
            
            
               tühistada Üldkohtu 20. oktoobri 2016. aasta otsus asjas T-407/15;
            
         
               —
            
            
               tühistada apellatsioonikoja 4. mai 2015. aasta otsus asjas R 1028/2014-5;
            
         
               —
            
            
               tühistada vastulausete osakonna 21. veebruari 2014. aasta otsus vastulause 2 178567 kohta
            
         
               —
            
            
               keelduda kaubamärgi registreerimisest kõigi klassidesse 29, 30 ja 33 kuuluvate kaupade osas;
            
         
               —
            
            
               jätta EUIPO kohtukulud tema enda kanda ja mõista temalt välja apellandi kohtukulud.
            
         
      Väited ja peamised argumendid
   
   Üldkohus kohaldas valesti kaubamärgimääruse (1) artikli 8 lõike 1 punkti b seoses sellega, kuidas tuleb hinnata kombineeritud kaubamärgi domineerivaid ja/või eristavaid osi ning milline kaal neile tuleb anda. Kui Üldkohus oleks sätet õigesti tõlgendanud, siis oleks ta teinud järelduse, et vastandatud kaubamärgi segi ajamine varasema kaubamärgiga on tõenäoline.
   Üldkohus kohaldas valesti kaubamärgimääruse artikli 8 lõiget 5 seoses sellega, kuidas tuleb hinnata kombineeritud kaubamärgi domineerivaid ja/või eristavaid osi ning milline kaal neile tuleb anda.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT 2009, L 78, lk 1).